钦定古今图书集成/明伦汇编/氏族典/第341卷 > 刘观
## 钦定古今图书集成/明伦汇编/氏族典/第341卷 > 刘观

按《万姓统谱》：“观，长洲人。父毅，以医给事燕邸，坐法，籍
入之。永乐初，念旧臣，召观还为尚医，赐第一区，贵人
有所苦，皆令观治之。扈从北巡，归卒。子博，有俊资，以
《古今方》散佚，论病之浅深不能中，博求诸家书及阴
阳形法、五行星历，靡不究该，以医荐为掾史。己巳之
役，知博者荐之。徐武功，素善博，引与谋。博见徐，锐欲”
白去曹石，而视徐面有异，曰：“公旦夕且有不测。”果验。